Li Xiaofeng

Li Xiaofeng (g. 1985 m. kovo 27 d.), žinomas pseudonimu Sky – profesionalus Warcraft 3 žaidėjas iš Kinijos. Šiuo metu yra World Elite komandoje. Sky žaidžia humans (žmonės) rase ir yra dusyk WCG pasaulio čempionas.

Jis yra vienas pagrindinių veikėjų dokumentiniame Nyderlandų filme apie profesionalias Warcraft 3 varžybas „Beyond the Game“.

Tarptautinio pripažinimo Li Xiaofeng susilaukė 2005 m. užėmęs trečiąją vietą pirmajame World e-Sports Games turnyre Seule (Pietų Korėja). Tais pačiais metais jis tapo World Cyber Games Warcraft 3 čempionu, tarp kitų oponentų įveikdamas ir jau garsius ir pripažintus žaidėjus Manuel Schenkhuizen (Grubby) bei Dae Hui Cho (FoV). 2006 metais žaidėjas vėl užėmė pirmąją vietą World Cyber Games turnyre, dar sykį įveikdamas Grubby, o finale – Yoan Merlo (ToD). Tais pačiais metais jis buvo įtrauktas į WCG šlovės lentą.http://www.wcg.com/6th/history/halloffame/hall_main.asp  2007 m. Li vėl nuėjo iki WCG finalo, tačiau jame pralaimėjo Norvegijos žaidėjui Olav Undheim ir užėmė antrąją vietą.

2008 m. Kinijos olimpinis komitetas Li Xiaofeng kartu su kitu Warcraft III profesionalu Jang Jae Ho išrinko nešti olimpinį deglą prieš Pekiną.http://www.computerandvideogames.com/187183/pro-gamers-to-carry-olympic-torch/http://www.qj.net/qjnet/nintendo-ds/professional-gamers-to-carry-olympic-torch.htmlhttp://www.joystiq.com/2008/04/18/professional-warcraft-iii-players-to-carry-olympic-torch-in-chin/

 Pasiekimai 
 2012 m. World Cyber Games trečioji vieta
 2011 m. World Cyber Games antroji vieta
 2009 m. IEST turnyro pirmoji vieta (15 664 eurų prizas)
 2008 m. Electronic Sports World Cup pasaulio turnyro antroji vieta
 2007 m. World Cyber Games antroji vieta
 2006 m. International Electronic Sports Tournament antroji vieta
 2006 m. World Cyber Games pirmoji vieta
 2006 m. Electronic Sports World Cup antroji vieta
 2006 m. International E-Sports Festival pirmoji vieta
 2006 m. World E-Sports Games Masters trečioji vieta
 2005 m. World Cyber Games pirmoji vieta
 2005 m. World E-Sports Games trečioji vieta

 Apdovanojimai 
 Įtrauktas į World Cyber Games šlovės lentą
 2008 m. ESports Award apdovanojimas – metų žaidėjas
 2006 m. GGL apdovanojimas – metų žaidėjas

 Nuorodos ir šaltiniai 

Kategorija:Kinijos asmenybės
Kategorija:Profesionalūs Warcraft III žaidėjai